নিজস্ব সংবাদদাতা ঃ ভালুকা উপজেলার পাড়াগাঁও নবদিগন্ত হাইস্কুল হলরুমে সোমবার সকালে ছাগল ও ভেড়া উৎপাদন গবেষণা বিভাগ, বাংলাদেশ প্রাণিসম্পদ গবেষণা ইনস্টিটিউটের উদ্যোগে ছাগল বিতরণ, কৃমি মুক্তকরণ ও পিপিআর টিকাদান কর্মসূচী অনুষ্ঠিত হয়েছে। মোছা. মোবাশ্বরা বেগমের সভাপতিত্বে অনুষ্ঠানে প্রধান অতিথি হিসাবে বক্তব্য রাখেন , বাংলাদেশ প্রাণিসম্পদ গবেষণা ইনস্টিটিউটের মহাপরিচালক ড. তালুকদার নূরুন্নাহার। স্বাগত বক্তব্য রাখেন, বাংলাদেশ প্রাণিসম্পদ গবেষণা ইনস্টিটিউটের প্রধান বৈজ্ঞানিক কর্মকর্তা ড. মো. আব্দুল জলিল। এতে অন্যান্যের মাঝে বক্তব্য রাখেন , মূখ্য বৈজ্ঞানিক কর্মকর্তা ড. মো. আজহারুল ইসলাম তালুকদার, ভালুকা উপজেলা নির্বাহী অফিসার মো. কামরুল আহসান তালুকদার, ওয়ার্ল্ড ভিশন কর্মকর্তা প্রদীপ ডমিনিক কোস্টা প্রমুখ। অনুষ্ঠানে ‘দেশী ছাগল পালন মহিলা সমবায় সমিতি লিমিটেড’ এর ১৪ জন সদস্যের মাঝে ২৬ টি ব্ল্যাক বেঙ্গল জাতের ছাগল বিতরণ করা হয়।